laion/Wikipedia-Exotic huggingface dataset:
Ameerika Ühendriikide maaväe jalaväekool

Ameerika Ühendriikide maaväe jalaväekool (inglise keeles United States Army Infantry School) on Ameerika Ühendriikide maaväe jalaväe oskuste õpetamisele spetsialiseerunud õppeasutus. 197. jalaväebrigaad 198. jalaväebrigaad 199. jalaväebrigaad Õhudessandi ja rangeri õppebrigaad (Airborne and Ranger Training Brigade) Jalaväe ülema kantselei (Office Chief of Infantry) Ameerika Ühendriikide maaväe snaiprikursus (United States Army Sniper Course) on seitsmenädalane snaipriväljaõpe. Ranger School - maaväe raskeim kursus ja peamine väikeüksuste taktika ja juhtimise kool. Airborne and Ranger Training Brigade (vaadatud: 10.12.2022) U.S. Army Infantry School (vaadatud: 08.07.2022) United States Army Sniper Course (vaadatud: 22.12.2022) Student Information (vaadatud: 17.07.2023)
Väike-Rootsi teatejooks

Väike-Rootsi teatejooks on kergejõustiku ala, kus osaleb neli jooksjat ning nad kõik jooksevad eri pikkusega distantsi: esimene vahetus jookseb 100 m, teine 200 m, kolmas 300 m ja viimane 400 m. Eesti rekord Väike-Rootsi teatejooksus meestele kulub 2016. aastast Tartu Ülikooli Akadeemilise Spordiklubi võistkonnale ajaga 1.54,39. Võistkonna koosseisus jooksid Mikk Mihkel Nurges, Rasmus Mägi, Markus Ellisaar ja Rivar Tipp. U18 Euroopa meistrivõistlustel Jeruusalemmas 2022. aastal jooksis Eesti teatenelik ajaga 1.56,74 Eesti U18 ja U20 vanuseklassi rekordi, mis tõi eestlastele finaalis viienda koha. Koosseisu kuulusid Raiko Kahr, Romet Kivi, Andreas Kase ja Robert Kompus. Neiud püstitasid samal võistlusel U18, U20 ja U23 vanuseklassi Eesti rekordi ajaga 2.11,51. Selle tulemusega saavutasid nad üheksanda koha. Võistkond jooksis koosseisus: Anette Pets, Hege-Lee Pielberg, Viola Hambidge ja Mirtel Klaar. Naiste rekord 2.09,06 on püstitatud 2023. aasta Euroopa noorte olümpiafestivalil (Miia Ott, Mia Mireia Uusorg, Pia Lauren Matsalu, Viola Hambidge). Püstitati mitu Eesti rekordit. Eesti Kergejõustikuliit. Olümpiafestivali 6. päev: Valeria Smirnova hõbe pani Eesti koondise edukale võistlusele ilusa punkti Eesti Kergejõustikuliit
Mats Møller Dæhli

Mats Møller Dæhli (sündinud 2. märtsil 1995 Oslos) on Norra jalgpallur, kes mängib poolkaitsjana Saksamaa esiliigaklubis Nürnberg ja Norra jalgpallikoondises. Aastatel 2011–2013 kuulus ta Manchester Unitedi noortesüsteemi. Hooajal 2011/12 pälvis ta Manchester Unitedi akadeemia hooaja parimale noormängijale antava Jimmy Murphy auhinna. 2013. aasta juulis sõlmis ta lepingu Norra klubiga Molde. Norra kõrgliigas debüteeris ta 2013. aasta augustis. 2014. aasta jaanuaris sõlmis ta lepingu Inglismaa kõrgliigaklubiga Cardiff City, kus peatreeneriks oli äsja saanud Ole Gunnar Solskjær, kes oli eelnevalt juhendanud just Moldet. 29. märtsil 2014 lõi ta mängus West Bromwich Albioni vastu viiendal lisaminutil värava, tuues Cardiff Cityle 3:3 viigi. 2015. aasta jaanuaris liitus ta Saksamaa kõrgliigaklubiga SC Freiburg, kuid seal põhikoosseisu ennast ei mänginud. 2017. aasta jaanuaris läks ta laenule samasse liigasse kuuluvasse klubisse St. Pauli, kellega sõlmis 2018. aasta juulis püsiva lepingu. 2020. aasta jaanuaris siirdus Dæhli Belgia kõrgliigaklubisse Genk. 2021. aasta jaanuaris läks ta sealt laenule Nürnbergi ning sõlmis sama aasta mais klubiga püsiva lepingu. Norra jalgpallikoondises debüteeris Dæhli 15. novembril 2011 sõprusmängus Taani vastu. Koondisekarjääri esimese värava lõi ta 10. oktoobril 2014 EM-i valikmängus Malta vastu. Molde Norra karikas: 2013 "Transfer window: Cardiff City sign Mats Moller Daehli". BBC Sport. British Broadcasting Corporation. 11. jaanuar 2014. Vaadatud 12. jaanuaril 2014. https://www.national-football-teams.com/player/54051/Mats_Moller_Daehli.html (vaadatud 8.7.2022)  Mats Møller Dæhli – pildid, videod ja helifailid Wikimedia Commonsis
Christopher Schindler

Christopher Wolfgang Georg August Schindler (sündinud 29. aprillil 1990 Münchenis) on Saksamaa jalgpallur, kes mängib keskkaitsjana Saksamaa esiliigaklubis Nürnberg. Ta alustas klubikarjääri kodulinnaklubis TSV 1860 München, millega liitus 1999. aastal. Klubi põhimeeskonnas debüteeris ta Saksamaa esiliigas hooajal 2010/11. 2016. aasta juunis sõlmis ta lepingu Inglismaa esiliigaklubiga Huddersfield Town. Üleminekusumma oli 1,6 miljonit naelsterlingit, millega sai Schindler toona Huddersfield Towni läbi aegade suurimaks ostuks. Aastatel 2017–2019 mängis Schindler Huddersfield Towniga kaks hooaega Inglismaa kõrgliigas. Ainsa värava Inglismaa kõrgliigas lõi Schindler 6. oktoobril 2018 mängus Burnley vastu. Aastatel 2018 ja 2019 valiti ta Huddersfield Towni aasta mängijaks. 2021. aasta mais sõlmis ta lepingu 1. FC Nürnbergiga. Aastatel 2011–2012 mängis Schindler neljal korral Saksamaa kuni 21-aastaste koondises. Threlfall-Sykes, David (29. juuni 2016). "TRANSFER: SCHINDLER ARRIVES FOR CLUB RECORD FEE". Huddersfield Town. Originaali arhiivikoopia seisuga 14. august 2017. Vaadatud 12. mail 2021. "Christopher Schindler: TSV 1860 Munich defender joins Huddersfield Town". BBC Sport. 29. juuni 2016. Vaadatud 12. mail 2021.
Juan Gersón

Juan Gersón (tegutses u 1562) oli 16. sajandil Mehhikos elanud põlisrahvusest maalikunstnik, kes tegutses Tecamachalcos, praeguses Puebla osariigis. Ta ristiti prantsuse teoloogi Jean Gersoni auks. Juan Gersón avastati alles 1962. aastal, kui rühm Mehhiko uurijaid leidis dokumendid tema tegevuse kohta. Algselt arvati, et ta oli Itaalias õppinud flaamlane, sest tema kunstnikukäekiri kandis mitmeid Põhjamaade renessansi jooni. Siiski näitas lähem uurimine, et Gersón oli ristitud põliselanik, kes esimese vallutusjärgse põlvkonna inimesena omandas euroopaliku maalimisstiili täiuslikult. Tema kompositsioonides on ära tuntud motiive renessansiaegsetelt Saksa puulõigetelt. Ent kunstnik muutis sageli eeskujude formaati ja kohandas need horisontaalsetest ristkülikutest vertikaalsetesse ovaalidesse, lisas värvid ja kontuurid. See näitab, kui hästi võisid kohalikud teise traditsiooni eeskujudesse süveneda kohalike orduvendade vahendusel, kes nii kunstnikena kui ka õpetajatena olid siiski asjaarmastajad, ja küündida Hispaanias tunnustatud kutseliste maalijate tasemele. Juan Gersóni maalingud kaunistasid 16. sajandi Kesk-Mehhiko kabeleid. Teada on, et ta maalis Tecamachalco San Francisco kiriku lae, talle on stiili põhjal omistatud ka maalingud Epazoyucanis. Ta maalis Vana testamendi ja Ilmutusraamatu stseenid esmalt kohalikku päritolu puukoorest paberile (amate), seejärel kleepis need müüridele. Suure tõenäosusega kasutas ta eeskujudena Euroopast Uus-Hispaaniasse jõudnud piibliteemalisi puulõikeid. Värvitoonid maalinguis on säravad türkiis- ja helesinised (maiade sinine), erkpunased ja muldvärvitoonid, mis paistavad olevat võrreldes valmimisaastaga 1562 üldse mitte aja jooksul tuhmunud. Tecamachalco 28 stseeni algavad Kaini ja Aabeli looga, järgnevad stseenid veeuputusest, Paabeli torni ehitamisest, Aabrahami ohvrist, Jaakobi unenäost, prohvet Hesekieli nägemusest taevase Jeruusalemma kohta ja Saalomoni templi põletusohvrialtarist. Kuus stseeni on Johannese Ilmutusraamatust. Mõned uurijad on oletanud, et Gersón võis olla Voynichi käsikirja illustreerija Tecamachalco: the Apocalypse murals. - mexicosmurals (blog) Latin American Art. European influence, c. 1500–c. 1820. Renaissance. - Encyclopedia Britannica "A Mexican Apocalypse. - Exploring Colonial Mexico". Originaali arhiivikoopia seisuga 17. veebruar 2020. Vaadatud 8. juulil 2022. J. Janick, A. Tucker. Were Juan Gerson the Illustrator and Gasper de Torres the Author of the Voynich Codex? - Notulae Botanicae Horti Agrobotanici Cluj-Napoca 45(2):343, September 2017 Tecamachalco: the Apocalypse murals. - mexicosmurals (blog)
Johannes Geis

Johannes Geis (sündinud 17. augustil 1993 Schweinfurtis) on Saksamaa jalgpallur, kes mängib kaitsva poolkaitsjana Saksamaa esiliigaklubis 1. FC Nürnberg. Ta alustas klubikarjääri Greuther Fürthis, debüteerides hooajal 2010/11 Saksamaa esiliigas. Saksamaa kõrgliigas mängis ta esmakordselt hooajal 2012/13. 21. aprillil 2013 lõi ta mängus 1. FC Nürnbergi vastu oma esimese värava Saksamaa kõrgliigas. Aastatel 2013–2015 mängis ta Saksamaa kõrgliigaklubis Mainz 05. 2015. aasta juunis siirdus ta umbes 12 miljoni euro eest Schalkesse, kellega sõlmis nelja-aastase lepingu. Hooajal 2017/18 oli ta laenul Hispaania kõrgliigaklubis Sevilla. 2019. aasta jaanuaris sõlmis ta kuni hooaja lõpuni lepingu Saksamaa esiliigaklubiga 1. FC Köln. Pärast seda liitus ta Nürnbergiga. Aastatel 2008–2015 mängis Geis Saksamaa noortekoondistes.
Kaseorg

Kaseorg on eesti perekonnanimi. 2022. aasta 1. jaanuari seisuga oli Eestis perekonnanimi Kaseorg 127 inimesel: 53 mehel ja 74 naisel. Perekonnanimede levikult oli Kaseorg meeste puhul 1913. kohal ja naiste puhul 1392. kohal. Perekonnanimi Kaseorg oli kõige levinum vanuserühmas 50–54 aastat, kus seda oli 10 000 elaniku kohta 1,94. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 3,60 inimest. Nimede eestistamise käigus võeti 1935.–1940. aastal Kaseorg uueks nimeks kokku 35 korral, mille hulgas loobuti nimest Birkentaal kolmeteistkümnel juhul. Lisaks loobuti ka nimedest Jaanov, Kärson, Kärtner, Klink, Kornak, Kriier, Kunuska-Kannuska, Lettermo, Peterson, Punn, Tampf, Tilemann, Zernant jne. Indrek Kaseorg, Eesti endine kümnevõistleja (1967–) Kärt Kaseorg, eesti jalgpallur (1989–) Olev Kaseorg, eesti motosportlane (1927–1955) Õilme Kaseorg, eesti motosportlane ja -treener (1928–2018) Statistikaamet: Nimede statistika (vaadatud 08.07.2022) Onomastika andmebaas. Nimede eestistamine:(uus nimekuju): Kaseorg. Kaseorg statistikaameti andmebaasis
Eddie Nketiah

Edward Keddar Nketiah (sündinud 30. mail 1999 Londonis) on Inglismaa jalgpallur, kes mängib ründajana Inglismaa Premier League'i klubis Arsenal. Aastatel 2008–2015 kuulus Nketiah Londoni Chelsea noortesüsteemi. Seejärel liitus ta Arsenaliga. Arsenal põhimeeskonnas debüteeris Nketiah 28. septembril 2017 UEFA Euroopa Liiga alagrupimängus Borissovi BATE vastu. Esimesed kaks väravat lõi ta Arsenali meeskonnas sama aasta 24. oktoobril EFL Cup'i teises ringis Norwich City vastu. Inglismaa kõrgliigas lõi ta esimese värava 12. mail 2019 hooaja viimases mängus Burnley vastu. Hooaja 2019/20 esimeses pooles oli ta Arsenalist laenul Inglismaa esiliigaklubis Leeds United, kus ta lõi 17 mänguga kolm väravat. 2020. aastal võitis ta Arsenaliga Inglismaa karikavõistlused ja superkarikafinaali. Hooajal 2021/22 tegi Nketiah klubikarjääri seni resultatiivseima hooaja, kui lõi 10 väravat, neist viis Inglismaa kõrgliigas ja viis liigakarika võistlustel. 2022. aasta juunis pikendas ta Arsenaliga lepingut viie aasta võrra. Aastatel 2017–2021 mängis Nketiah Inglismaa noortekoondistes. Arsenal FA Cup: 2019–20 FA Community Shield: 2020 UEFA Euroopa Liiga: Teine koht 2018–19 Leeds United EFL Championship: 2019–20 "Eddie Nketiah signs new contract". Arsenal. 18. juuni 2022.  Eddie Nketiah – pildid, videod ja helifailid Wikimedia Commonsis Profiil Arsenali kodulehel
Negru Vodă

Negru Vodă (kuni 1926. aastani Caraomer, türgi keeles Karaömer) on linn Rumeenias Constanța maakonnas. Linn asub ajaloolises Põhja-Dobrudža piirkonnas Bulgaaria piiri lähedal. Linna haldusalasse kuulub kolm küla: Darabani, Grăniceru ja Vâlcelele. 2011. aasta rahvaloenduse andmetel oli Negru Vodă elanikest rumeenlasi 90,86%, mustlasi 2,92%, türklasi 1,06% ja teistest rahvustest inimesi 0,56%. Rahvus oli teadmata 4,57%-l elanikest. Asula on rajatud 1715. aastal, Rumeenia koosseisu läks pärast Vene-Türgi sõda 1878. aastal. Linnaõigused sai Negru Vodă 1989. aastal. 2021 Romanian census Negru Vodă Cityhall www.e-gover.net
Kasesalu

Kasesalu on eesti perekonnanimi. 2022. aasta 1. jaanuari seisuga oli Eestis perekonnanimi Kasesalu 167 inimesel: 70 mehel ja 97 naisel. Perekonnanimede levikult oli Kasesalu meeste puhul 1340. kohal ja naiste puhul 969. kohal. Perekonnanimi Kasesalu oli kõige rohkem levinud üle 85-aastaste vanuserühmas, kus seda oli 10 000 elaniku kohta 3,19. Nimi oli kõige sagedasem Saare maakonnas, kus sellist nime kandis maakonna 10 000 elaniku kohta keskmiselt 3,87 inimest. Nimede eestistamise käigus võeti 1935.–1940. aastal Kasesalu uueks nimeks kokku 83 korral, mille hulgas loobuti nimedest Birkenbaum, Birk, Krüppelmann ja Keldorf kolmel, Arroson, Bachmann, Birkenthal, Kasesaba, Kasperg, Kuurmann, Märtsin, Treimuth kahel juhul. Lisaks loobuti ka nimedest Götsch, Hinrikmann, Ibraham, Indus, Kabun, Kiilstom, Köbler, Kookmann, Kussem, Orrik, Rääks, Sabalson, Tassenberg jne. Andres Kasesalu, eesti õpetaja (1962–2009) Anna Kasesalu, Eesti jurist (1949–) Ants Kasesalu, eesti karikaturist (1950–2006) Helmuth Kasesalu (Kasperg), eesti kirjastustegelane (1929–2007) Priit Kasesalu, eesti programmeerija ja tarkvaraarendaja (1972–) Statistikaamet: Nimede statistika (vaadatud 08.07.2022) Onomastika andmebaas. Nimede eestistamine:(uus nimekuju): Kasesalu. Kasesalu statistikaameti andmebaasis
Anita Anand

Anita Indira Anand (sündinud 1. jaanuaril 1967 Kentville'is Nova Scotia provintsis) on Kanada jurist ja poliitik. Ta kuulub Liberaalsesse Parteisse ja on 26. oktoobrist 2021 kuni 26. juulini 2023 Kanada kaitseminister. 2019. aastast on ta Kanada parlamendi alamkoja saadik. Varem töötas ta Toronto Ülikooli professorina.[viide?] Anand on lõpetanud Oxfordi Ülikooli.[viide?] Ta räägib inglise, tamili ja prantsuse keelt. Ta on abielus ja nelja lapse ema.[viide?]
Plii-tinakollane

Plii-tinakollane, eestikeelses kirjanduses ka seatinakollane ja giallolino on kollase värvusega anorgaaniline tehislik värvipigment, mida kasutati maalikunstis 13. sajandist 18. sajandi keskpaigani. Plii-tinakollast on kasutatud kahes versioonis, mis erinevad koostiselt. Esimene tüüp on koostiselt pliistannaat ehk plii-tinaoksiid Pb2SnO4. Teine tüüp on koostiselt silikaat Pb(Sn,Si)O3. Plii-tinakollast saadi pulbriliste pliioksiidi (kas massikot, pliimennik või pliidioksiid) ja tinaoksiidi segu kuumutamisel umbes 900 °C juures, silikaatse koostisega plii-tinakollasele lisati segusse ka kvartsi. Plii-tinakollase värvitoon on erk, küllastatud kollane. Pigment on hea katvusega ja valguskindel. Talub hästi kõrgeid temperatuure, happelist ja aluselist keskkonda - seetõttu saab teda kasutada ka freskomaalis. Kokkupuutel väävliaurudega või gaasilise vesiniksulfiidiga võib tumeneda. Ühend on pliisisalduse tõttu mürgine ja põhjustab sissehingamisel, neelamisel või pikaajalisel kokkupuutel pliimürgistust. Plii-tinakollase varaseim kasutus on dateeritud 13. sajandisse, mil silikaatse koostisega plii-tinakollast kasutati freskomaalis. Pigment võidi avastada kristallklaasi tootmise kõrvalproduktina. Oksiidne plii-tinakollane oli standardne kollane pigment õlimaalis kuni 18. sajandini. Plii-tinakollase kasutus on dokumenteeritud paljude kuulsate renessansi ja baroki maalikunstnike teostes: Tizian ("Bacchus ja Ariadne"), Giovanni Bellini ("Jumalate pidusöök"), Raffael ("Sixtuse madonna"), Rembrandt ("Belsatsari pidu"), Vermeer ("Piima kallav teenijatüdruk") ja Velázquez ("Apollon Vulcanuse sepikojas"). 18. sajandi alguses asendas plii-tinakollase kasutuse peaaegu täielikult Napoli kollane. Pärast 1750. aastat pole enam teada maale, kus oleks plii-tinakollast kasutatud. Pigmendi taasavastas 1941. aastal Saksa teadlane Richard Jakobi, Doerneri Instituudi direktor, ja nimetas selle Blei-Zinn-Gelb. 1967. aastast alates katsetas Hermann Kühn pigmendi kasutust varasemate sajandite traditsioonilistes tehnikates ja avastas pigmendi kaks eri koostisevarianti. Raffael, "Sixtuse madonna", 1513-1514 Tizian, "Bacchus ja Ariadne", 1523 Rembrandt van Rijn, "Belsatsari pidu", 1635 Anthonis van Dyck, Lady Elizabeth Thimbelby oma õega, 1637 Johannes Vermeer, "Piima kallav teenijatüdruk", 1657-1658 Johannes Vermeer, "Kirjakirjutaja" 1665-1666 Diego Velasquez, "Apollon Vulcanuse sepikojas" Kunstileksikon. Eesti Klassikakirjastus, 2001 Lead-tin yellow. - ColourLex
Operatiivväejuhatus Põhi

Operatiivväejuhatus Põhi (ukraina keeles Оперативне командування «Північ») on Ukraina maavägede üksus. Selle tegevuspiirkonnaks on määratud Žõtomõri, Kiievi, Poltava, Sumõ, Tšerkassõ ja Tšernihivi oblast. 1. üksik Siverski tankibrigaad - Hontšarivske 26. suurtükiväebrigaad - Berdõtšiv 30. üksik mehhaniseeritud brigaad - Zvjahel 58. motoriseeritud jalaväebrigaad - Konotop 72. üksik mehhaniseeritud brigaad - Bila Tserkva 54. üksik Mõhhailo Tõša nimeline luurepataljon - Zvjahel 1129. Bila Tserkva raketipolk - Bila Tserkva В ОК «Північ» новий командувач – генерал-майор Валерій Залужний (vaadatud: 08.07.2022) Командувачем військ оперативного командування «Північ» призначений генерал-майор Віктор Ніколюк (vaadatud: 09.07.2022) 1-а танкова бригада ЗСУ з Чернігівщини відпрацювала відбиття атаки та блокування противника (vaadatud: 10.01.2023) У номінації «Найкраща бригада» в ОК «Північ» перемогла артилерійська (vaadatud: 17.11.2022) УКАЗ ПРЕЗИДЕНТА УКРАЇНИ №419/2021. Про присвоєння почесного найменування 54 окремому розвідувальному батальйону Сухопутних військ Збройних Сил України. 1. Присвоїти 54 окремому розвідувальному батальйону Сухопутних військ Збройних Сил України почесне найменування «імені Михайла Тиші» та надалі іменувати його — 54 окремий розвідувальний батальйон імені Михайла Тиші Сухопутних військ Збройних Сил України, 23.08.2022 Окремий розвідувальний батальйон імені Михайла Тиші — кращий серед окремих батальйонів ОК «Північ» за підсумками 2021 року (vaadatud: 17.11.2022) УКАЗ ПРЕЗИДЕНТА УКРАЇНИ №607/2022 Про присвоєння почесного найменування 1129 зенітному ракетному полку Сухопутних військ Збройних Сил України1. Присвоїти 1129 зенітному ракетному полку Сухопутних військ Збройних Сил України почесне найменування "Білоцерківський" та надалі іменувати його - 1129 зенітний ракетний Білоцерківський полк Сухопутних військ Збройних Сил України, 24.08.2022
Sõjaväeametnik

Sõjaväeametnik (Eestis 1929-1937 ja alates 1991. aastast kaitseväeametnik) on mittevõitlev sõjaväelane. Sõjaväeametnikud kannavad vastavat vormiriietust ja eraldusmärke. Kuni 24. veebruarini 1936 jagunesid kaitseväeametnikud vastavalt ettevalmistusele kaitseväeametnikeks, sõjaaegseteks kaitseväeametnikeks ja kaitseväeametniku asetäitjateks. Sõjaväeametnikud, sõjaväevaimulikud, välisriikide sõjavägede esindajad, sõjakirjasaatjad jts ei osale sõjategevuses, kuid neid võib võtta sõjavangi. https://dea.digar.ee/article/AKriigiteataja/1936/02/28/3 Sõjaaegsete kaitseväeametnikkude ja kaitseväeametniku asetäitjate kaitseväeametnikkudeks ümbernimetamise seadlus (RT 1936, 17, 115)
Geoagiu

Geoagiu (ungari keeles Algyógy, saksa keeles Gergesdorf) on linn Rumeenias Transilvaanias Hunedoara maakonnas. Linn asub maakonnakeskusest Devast ligikaudu 23 km idas. Linna haldusalasse kuulub kümme küla: Aurel Vlaicu (Bencenc), Băcâia (Bakonya), Bozeș (Bózes), Cigmău (Csigmó), Gelmar (Gyalmár), Geoagiu-Băi (Feredőgyógy), Homorod (Homoród), Mermezeu-Văleni (Nyírmező), Renghet (Renget) ja Văleni (Valény). Linna koosseisu kuuluvas Geoagiu-Băi külas asuvad geotermilised allikad. 2011. aasta rahvaloenduse andmetel oli linna elanikest rumeenlasi 85,3%, mustlasi 8,61% ja teistest rahvustest inimesi 1,05%. Rahvus oli teadmata 5,02%-l elanikest. Asulat on ürikutes esmamainitud 1291. aastal, linnaõigused sai Geoagiu 2000. aastal. 2021 Romanian census Geoagiu-Băi Transilvania Beyond Geoagiu Centru Național de Informare și Promovare Turistică, Stațiunea Geoagiu Băi
Dean Henderson

Dean Bradley Henderson (sündinud 12. märtsil 1997 Whitehavenis) on Inglismaa jalgpallur, kes mängib väravavahina Inglismaa Premier League'i klubis Crystal Palace ja Inglismaa jalgpallikoondises. Aastatel 2005–2011 kuulus ta Carlisle Unitedi noortesüsteemi. Seejärel liitus ta Manchester Unitediga. Manchester Unitedi põhimeeskonda pääses Henderson esmakordselt hooajal 2020/21. Klubi põhimeeskonnas debüteeris ta 22. septembril 2020 Inglismaa liigakarika mängus Luton Towni vastu. Inglismaa kõrgliigas debüteeris ta sama aasta 29. novembril mängus Southamptoni vastu. Manchester Unitedist on ta sageli olnud laenul teistes klubides. Hooaja 2015/16 teises pooles oli ta laenul Inglismaa tugevuselt kuuenda liiga klubis Stockport County, hooajal 2016/17 Inglismaa tugevuselt neljanda liiga klubis Grimsby Town, hooajal 2017/18 Inglismaa tugevuselt kolmanda liiga klubis Shrewsbury Town ning aastatel 2018–2020 kaks hooaega Sheffield Unitedis (teisel hooajal Inglismaa kõrgliigas). Shrewsbury Townis mängides valiti ta League One'i hooaja sümboolsesse koosseisu. 2022. aasta juulis läks Henderson laenule äsja Inglismaa kõrgliigasse tõusnud Nottingham Forestisse. Suvel 2023 liitus Henderson ligi 18 miljoni euro eest Crystal Palace'iga. 2017. aastal tuli Henderson Inglismaa kuni 20-aastaste koondisega juunioride maailmameistriks. Inglismaa jalgpallikoondises tegi Henderson debüüdi 12. novembril 2020 sõprusmängus Iirimaa vastu. Ta kuulus Inglismaa koondisse 2021. aasta Euroopa meistrivõistlustel. "Luton 0-3 Manchester United: Dean Henderson thrilled with "unbelievable" debut". BBC Sport. 22. september 2020. Vaadatud 22. septembril 2020. "Henderson completes season–long loan move". ManUtd.com. Manchester United. 2. juuli 2022. Vaadatud 2. juulil 2022. "Forest sign England international Dean Henderson". Nottingham Forest Football Club. 2. juuli 2022.  Dean Henderson – pildid, videod ja helifailid Wikimedia Commonsis Profiil Manchester Unitedi kodulehel
Moussa Niakhaté

Moussa Niakhaté (sündinud 8. märtsil 1996 Roubaix's) on Prantsusmaal sündinud Senegali jalgpallur, kes mängib keskkaitsjana Prantsusmaa kõrgliigaklubis Lyoni Olympique ja Senegali jalgpallikoondises. Ta alustas klubikarjääri Prantsusmaal. Aastatel 2004–2011 kuulus ta Lille'i noortesüsteemi. Hooajal 2014/15 debüteeris ta Prantsusmaa esiliigas Valenciennes'i meeskonnas. Hooajal 2017/18 mängis ta Prantsusmaa kõrgliigaklubis FC Metz. Aastatel 2018–2022 mängis Niakhaté neli hooaega Saksamaa kõrgliigaklubis Mainz 05. 2022. aasta juulis sõlmis ta kolmeaastase lepingu äsja Inglismaa kõrgliigasse tõusnud Nottingham Forestiga. Seal mängis ta kaks hooaega. Ainsa värava Inglismaa kõrgliigas lõi ta 24. veebruaril 2024 mängus Aston Villa vastu. 2024. aasta juulis naasis ta Prantsusmaa kõrgliigasse, kui sõlmis lepingu Lyoniga. Aastatel 2014–2019 mängis Niakhaté Prantsusmaa noortekoondistes. Senegali jalgpallikoondises tegi ta debüüdi 24. märtsil 2023 Aafrika rahvaste karikavõistluste valikmängus Mosambiigi vastu. Ta kuulus Senegali koondisse 2024. aasta Aafrika rahvaste karikavõistlustel. "FOREST COMPLETE MOUSSA NIAKHATÉ SIGNING". nottinghamforest.co.uk. 6.7.2022. Vaadatud 9.7.2022 "Niakhate departs for Lyon".
Giulian Biancone

Giulian Alexis André Biancone (sündinud 31. märtsil 2000 Fréjusis) on Prantsusmaa jalgpallur, kes mängib paremkaitsjana Kreeka kõrgliigaklubis Olympiakós. Aastatel 2011–2015 kuulus ta kodulinnaklubisse Fréjus. Seejärel liitus ta Monacoga. Klubi põhimeeskonnas debüteeris ta 28. novembril 2018 UEFA Meistrite Liiga alagrupimängus Madridi Atlético vastu. Prantsusmaa kõrgliigas tegi ta debüüdi sama aasta 22. detsembril mängus Guingamp'i vastu. Aastatel 2019–2021 oli ta kahel hooajal laenul Belgia kõrgliigaklubis Cercle Brugge. Hooajal 2021/22 mängis ta Prantsusmaa kõrgliigaklubis Troyes. 2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga. Hooajal 2022/23 sai ta Nottingham Foresti meeskonnas Inglismaa kõrgliigas kirja vaid kaks mängu ning mõlemas neis pääses ta platsile mängu lõpuminutitel. 2023. aasta septembris sõlmis ta lepingu Olympiakósega. Aastatel 2018–2019 mängis Biancone Prantsusmaa kuni 19-aastaste koondises. https://www.transfermarkt.com/giulian-biancone/profil/spieler/536507 (vaadatud 9.7.2022) https://uk.soccerway.com/players/giulian-biancone/508966/ (vaadatud 9.7.2022) "Forest complete Biancone signing". nottinghamforest.co.uk. 3.7.2022. Vaadatud 9.7.2022 Club, Nottingham Forest Football (18. september 2023). "Giulian Biancone completes permanent move to Olympiacos". Nottingham Forest Football Club.